अजमेर. यूपी बोर्ड, ह‍िमाचल प्रदेश बोर्ड, हर‍ियाणा बोर्ड के बाद राजस्‍थान बोर्ड (RBSE 12th Science Result 2018) ने भी 12वीं कक्षा की बोर्ड परीक्षा के नतीजे घोष‍ित कर दिये हैं। 12वीं कक्षा की साइंस और कॉमर्स स्ट्रीम का र‍िजल्‍ट शाम 6:15 बजे आ चुका है। ज‍िन छात्रों ने इस बार बोर्ड की परीक्षा दी है वो राजस्‍थान बोर्ड की ऑफ‍िश‍ियल वेबसाइट rajeduboard.rajasthan.gov.in पर अपना र‍िजल्‍ट देख सकते हैं। पिछले साल राजस्‍थान बोर्ड ने 12वीं के कॉमर्स का रिजल्‍ट 15 मई और आर्ट्स का रिजल्‍ट 27 मई को घोषित किया था।